
DISSERTATIO  MEDICA 


IN  AUGURALIS 


DE 

TYPHO. 


Caldwell  Ormsby  Auctore. 


Clarissimae  hujus  Academiae  institutis  provi¬ 
sum  est,  ne  summos  medicinae  honores  aliquis 
prius  attigerit,  quam  specimen  suae  diligentiae  in 
arte  medicinali  ab  eodem  editum  fuisset.  Cur 
enim  alicui  salutem  humani  generis  profiteri  lice¬ 
ret,  qui  pignora  idonea,  documentaque  ingenii 
doctrinaeque  juris  publici,  facere  nequeat  ?  Non 
omnes  utique  omnia  possunt;  sed  omnibus  pro 

viribus  niti  licet :  atque  nobis  igitur  fas  jusque 
erit  Typhum  febrem  dirissimam,  calamo,  ne  legi 
latae  repugnare  videamus,  illustrare.  Quum  vero 
proprio  marte  vix  quidquam  novi  collectum  ha¬ 
beamus,  messe  aliena  praecipue  utendum  erit. 

Plurimis  quidem  atque  gravissimis  malis  mor¬ 
tales  patent ;  nullis  tamen  quae  attentionem  me¬ 
dici  enixius  postulant  quam  Typhus,  de  quo 
agere  decrevimus  ;  hic  enim  per  nostram  regio¬ 
nem  morbus  aeque  frequens  atque  pertinax,  gras¬ 
satur,  tam  variis  anni  tempestatibus,  ut  quo  anni 
tempore  maxime  saeviat,  adhuc  inter  medicos  am¬ 
bigitur. 


MORBI  HISTORIA. 

Huic  febri  varia  indita  fuerunt  nomina ;  qua¬ 
lia  sunt,  Febris  Nervosa,  Asthenica,  Maculata, 
Semestris,  Nosocomialis,  Carceraria,  Putrida, 
Maligna,  Communis,  Continua,  &c.  &c. ;  sed  Ty¬ 
phus  vel  Febris  Communis  Continua,  nec  non 
Synochus,  nomina  sunt  hodie  usitatiora.  Latenter 
admodum  obrepere  Typhus  consuevit.  iEger  ali- 

quot  ante  dies  lassitudinem,  taedium  queritur, 

\ 

haud  sine  quodam  capitis  dolore.  Conatum  quem¬ 
libet  sive  animi  sive  corporis  exerere  piget,  ani¬ 
mus  dejectus,  appetitus  cibi  jactura,  carnis  fasti¬ 
dium.  Plurimis  haec  adeo  mitia  adsunt  signa,  ut 
ipsi  nullam  fere  edant  querelam ;  con suetisque 
muneribus  negotiisque  fungi  tentent. 

Hoc  vero  morbi  tempore  vultus  aegri  nonnihil 
mutari  videtur ;  vespertino  tempore  haec  semper 
ingravescunt,  quae  parum  mutata  tribus  quatuor- 
ve  diebus  perstare  solent.  Somnus  perturbatus, 
animus  confusus,  anxietas  multa,  primo  morbi 

tempore,  quod  Cullenus  Languoris  denomina- 

* 

vit ;  pulsus  debilis  est,  lentusque,  raro  frequens. 
Nisi  morbus  ante  primam  hebdomadam  intercisus 
fuerit,  mala  omnia  exacerbantur ;  ad  secundam, 
vires  paulatim  succumbunt,  simulque  capitis  do¬ 
lor  et  vertigines,  quae  una  adfuissent,  decedunt, 
delirio  noctu  praecipue,  atque  aegro  somniculoso, 
succedente.  Brevi  tamen  et  interdiu  delirium 
supervenit  vigilanti  ferox  ;  ad  iras  atroces  ingen- 
tesque  virium  conatus  incitans  cubantem;  qui 
saepe  lecto  exiliens  cubiculum  quoque,  si  detur 
occasio,  deserit.  Saepius  tamen  delirium  lene 

mussitans  est,  nec  ulla  violentia  stipatum,  Ferox 
autem  vultus  ruborem,  oculorum  speciem  inflam¬ 
matam,  capitis  dolorem,  ingentem  arteriarum  ca¬ 
rotidum  temporalium  que  actionem,  exhibet.  Miti 
vero  vultus  sordide  pallescens,  oculi  concavi  *,  hu- 
midi,  sordide  rubentes,  lenti,  hebetes. 

Dorso  magis  quam  latere  alterutro  recumbere 
aegri  volunt.  Siquando  mens  interim  sibi  con¬ 
stet,  animus  maxime  depressus,  moestus  fit,  vitam¬ 
que  despondet,  memoria  tarda,  difficilis ;  carnes 
extenuantur,  atque  universum  corpus  praeter  na¬ 
turam  maceratur;  cute  interea  sordida,  flaves¬ 
cente.  Haud  raro  petecbiae  apparent,  primo  ta¬ 
men  et  maxime  in  partes  superiores,  qualia  sunt 
pectus,  collum,  scapulae,  unde  totum  brevi  corpus 
membraque  peragrant.  Harum  plagis  variae 
dantur  figurae,  colores,  magnitudines ;  quo  vero 
atriore  sunt  colore,  eo  graviore  periculo  versari 
putantur.  Modo  rarae  per  cuticulam  sparsae, 
amplas  hujus  interjacentis  portiones  albedine  in¬ 
tacta  puras  ostendunt;  modo  densae  adeo  fre- 


A.  Cohn.  Cels.  De  Med.  n.  p.  36, 

quentesque  ut  nigredine  continua  hanc  afficiant. 
Creberrimae  quidem  visae  sunt  petechiae  ubi  eges¬ 
tas,  aer  impurus,  immunditiae  una  adfuerunt. 
Linguae  sordes  in  crustam  atram,  impuram,  den¬ 
sam  convertuntur,  ipsa  rimosa,  hinc  inde  sulcata, 
crusta  consimili  labia  dentesque  obducta ;  tinni¬ 
tus  aurium  auditi,  absentibus  se  colloqui  imagi¬ 
nantur  febrientes ;  unde  sermo  mussitans,  sub¬ 
missus.  Floccos  legere  videntur.  Lingua  tre¬ 
mit,  nec  ultra  labia  multum  protrudi  valet.  Lo¬ 
quela  tremebunda,  rapida,  nec  distincta  est :  at¬ 
que  voces  adstantium,  vel  soni  leniores  haud  per¬ 
cipiuntur,  musculorum  brachii  distentiones  ab¬ 
normes,  nec  non  manus  palpebraeque  superioris. 
Pondus  quoddam  in  alvo,  epigastrii  teneritudo, 
sentiuntur ;  saepe  quidem  ex  alvo  sedes  mucosae, 
tenaces,  exiguae,  crebro  decedunt ;  oculi  album  in¬ 
ter  palpebras  manifestum  ;  urina  varia,  modo  de¬ 
color,  fereque  serosa,  modo  fusca,  atque  cerevisiae 
amarae  subsimilis :  Haec  saepe  calore  atque  dolore 
quodam  mingitur.  Sudores  profusi,  alvi  proflu¬ 
via  molesta,  aphthae,  nec  raro  lucis  impatientia 
adest. 

Delirium  subinde  in  stuporem  degenerat,  pul¬ 
sus  debilis  fit,  frequentior  quam  qui  dinumerari 
possit.  Tunc  lucis  stimuli  inconscius  evadit  aeger, 
cum  pupilla  dilatata,  oculis  vitri  nitorem  opa- 
eulum  aemulantibus,  subsultus  tendinum,  vultus 
cadaverosus,  urinae  faecesque  nec  sponte  elabentes, 
singultus.  Hunc  ad  modum  progreditur  morbus, 
tandemque  morte  mutatur. 


CAUSiE  PBJEDISPONENTES. 

Typhus  omnibus  anni  tempestatibus  se  osten¬ 
dit.  Ei  procliviores  sunt  ii  fibra  laxiore  prae¬ 
diti,  vel  causa  quavis  praegressa  infirmati,  quales 
sunt  victus  tenuis,  aquosus,  abstinentia  diuturna, 
labor  durus,  gravis,  vigiliae,  metus  moestitia,  vita 
sedentaria,  fatigatio  insignis,  exinanitiones  alvi 
iteratae,  sanguinis  profluvia,  studium  intensum, 
anxietas,  animi  affectus,  Venus  immodica,  aer 
stagnans,  contaminatus,  frigus  ingens,  aliaque. 
Typhum  quidem  haud  alias  quam  pestem  con¬ 
tagiosam  esse  medici  quidam  negaverunt ;  atque 

'  IfJ  :  $  £  T 

illud  satis  verum  est,  nos  non  omni  morbi  exem- 

pium  a  communicatione  febrientium  deducere 
posse.  Multis  causis  praedisponentibus  opus  est, 
atque  corpus  ipsum  aliis  prae  aliis  temporibus 
febri  proclivius  evadit.  Quicunque  tamen  Typhi 
signis  animum  rite  adhibuerint,  haud  cunctanter 
concludant,  aerem  ambientem  particulis  e  corpo¬ 
ribus  febrientium  exhalantibus  ita  imbui  posse,  ut 
sanos  simili  morbo  facile  inficere  queat.  Variat 
quidem  distantia  hujus  potestatis  diversis  tempo¬ 
ribus  aegrisque ;  atque  magis  certe  et  efficaciter 
inficitur  aer  in  cubiculis  parvulis,  immundis,  male 
ventilatis. 


CAUSiE  EXCITANTES. 

Typhi  proculdubio  causa  excitans  frequentis- 
sima  contagio  est.  Hujus  naturam  penitus  ig¬ 
noramus,  nec  nisi  affectibus  suis  agnoscitur,  ge¬ 
nus  humanum  Typhi  quam  variolae  contagio  non 
minus  obnoxium  esse  dicitur *  *.  Tempus  quo 


7.  .•  jv  ,  r*  y  '  -  -  -  ,  .  •  _  r>  <  . 

*  Haygarth,  “  On  prevention  of  Infectious  Fevers.” 

post  contagium  admotum  morbus  sese  ostendat, 
minime  certum  est ;  modo  enim  post  tertiam  diem 
apparebit,  modo  sex  hebdomadas  totas  in  corpore 
latebit  corporis  humani,  praesertim  pulmonum  ha¬ 
litus,  ut  a  pluribus  loco  angustiore,  nec  aere  ven¬ 
tilato  fruente,  confertis,  exoriens,  alia  Typhi  causa 
habetur.  Munditia  neglecta  tertiam  morbi  ori¬ 
ginem  praestare  putatur,  sed  complures  halitum 
locorum  angustorum  homines  confertos  clauden¬ 
tium,  haud  minus  quam  munditiam  neglectam, 
materiam  eandem  contagiosam  ac  corpora  febrien¬ 
tium,  gignere  credunt,  ideoque  causas  diversas 
minus  extare,  quam  origines  diversas  ejusdem 
causae.  Jupiter  humidus  quasi  stagnans,  liquo¬ 
rum  ardentium  abusus,  Venus  nimia,  aeris  lucis¬ 
que  exclusio,  effluvia  rebus  animalibus,  herbeisve 
putrescentibus  exorta,  animi  depressio,  aer  immuta¬ 
tus,  ut  carcerum,  navium,  nosocomiorum,  talium- 
que  locorum,  ubi  multi  una  congregantur  homi¬ 
nes,  febrem  excitare  possunt.  Materia  contagiosa* 
qualiscunque  demum  ea  sit,  variis  rebus  haeres¬ 
cere  potest,  quae  inde  Fomites  dicuntur,  atque  hi, 
uti  nomen  innuit,  Typhum  facillime  inter  sanos 
propagare  valent.  An  vero  febris  gravior  sit 


DE  TYPHO. 


9 


quo  densior,  mitior  quo  dilutior  contagio,  ut  qui¬ 
dam  suspicantur,  nondum  constat.  Natura  enim 
chemica  hujus  materiae,  pleraeque  ejus  leges,  atra 
caligine  latent  diuque  latebunt *  *. 


DIAGNOSIS. 

"/  i,  •*'  v  '  :'kt  •  .  ;  '  ,  v’ *  %  -  i'  li  ■/  »T  tr  .  ■  , 

-:t  •  ‘  <•  '  •  .  '  ■  -•  c  *  4, +. 

Primo  impetu  Typhus  alios  quosdam  morbos 
tam  prope  adsimulat,  ut  internoscere  aliquando 
difficile  sit;  brevi  tamen  speciem  suam  peculi¬ 
arem  induit.  Quandoquidem  tot  morborum  ad 
classem  Pyrexiarum  pertineant,  atque  signis  Fe¬ 
bri  propriis  ingruant,  nil  mirum  est,  si  eorundem 
haud  pauci  Typhum  mentiri  videantur.  Hinc 
primo  protinus  aggressu,  an  aeger,  gastritide,  pe¬ 
ritonitide,  inflammatione  quadam  interna,  exan¬ 
themate,  quodam  contagioso  febre,  tantum  alieni 
morbi  symptomatica,  vel  Germana  Febre  Ty- 
phode,  correptus  sit,  temere  dixeris.  Clarissimus 
medicinae  Professor,  Joannes  Armstrong,  in 


\  .  ... 

*  Vide  Guyton  Morveau,  Carmichael  Smyth. 

libello  de  Febre,  hanc  in  tres  formas  distribuit, 
ut  Typhum  Simplicem  habeat,  Typhum  Congesti¬ 
vam,  Typhum  denique  Inflammatoriam.  Has 
Typhi  species  singulas,  singulae  aliorum  morbo¬ 
rum  conditiones  imitantur :  nec  raro  quidem  va¬ 
riae  conditiones  progressusque  ejusdem  morbi,  pu¬ 
ta  phrenitidis,  unamquamque  Typhi  speciem 
aemulatur.  Ad  causam  igitur  semper  erit  respi¬ 
ciendum  ;  num  Typhus  tunc  temporis  populari¬ 
ter  grassetur,  aegerve  contagio  obnoxius  fuerit, 
causisve  aliis  creditis  :  num  “  Languor,  lassitudo, 
aliaque  debilitatis  signa,”  morbi  ingressum  ante¬ 
cesserint.  Neque  multum  prudens  medicus  hac 
discriminatione  errabit,  quoniam  ex  morbis  quos 
simulat,  plerique  ratione  haud  absimili  medendi 
curantur. 


PROGNOSIS. 


Difficile  quidem  est,  multaque  discrimina¬ 
tione  egens,  medicum  praesagium  verax  de  Typhi, 
terminatione  probabili,  proferre.  Signa  enim 
mala  faustioribus  aliquando  miscentur,  multum- 

que  incerti  adjiciunt,  atque  in  talibus  sententiam 
nostram  cautissime  proponere  decet. 

Quando  morbus  non  letho  finitur,  ad  initium 
hebdomadae  tertiae  decedere  incipit,  atque  ad 
quartae  finem  paulatim,  atque  saepe  absque  ulla 
manifesta  crisi,  abire  consuevit.  Signa  faustiora 
sunt  delirium  non  nisi  post  hebdomadam  primam 
supergressum,  tantumque  aegrum  dormitantem 
occupans,  somnus  redux,  tametsi  delirio  fugace 
stipatus,  surditas,  urina  turbida,  atque  sedimen¬ 
tum  laetioris  coloris  demittens  ;  perspiratio  tepens 
aegrum  reficiens,  nec  fatigationem  aliamve  mo¬ 
lestiam  movens.  Haec  duo  quidem  saepe  critica 
fiunt,  atque  post  diem  undecimum  magnopere 
optanda :  illo  enim  tempore  crisis  accedens  stabi¬ 
lior  permanet,  quam  illa  quae  maturius  sese  osten¬ 
disset.  Bona  quoque  sunt  praecordia  non  pressu 
dolentia  nec  tensa :  aut  post  tensionem  et  dolo¬ 
rem,  mollia,  collapsa,  dolore  libera  facta,  aegro  in 
latus  alterutram  sponte  multumque  recumbente 
inter  somnum  praesertim ;  pulsus  lentior,  spiritus 
tardior  faciliorque  redditus,  lingua  apicem  mar¬ 
ginesque  sordibus  emundata ;  potus  tepidi,  plu¬ 
rium  toralium  desiderium  oculus  vividior  visus. 

facies  magis  clara  ac  naturalis,  tametsi  pallida 
admodum ;  petechiae  pallidiores  vel  evanidae,  rei 
venereae  cibique  desiderium  reditum.  Signa  in¬ 
faustiora  sunt,  anxietas  ingens,  animique  dejectio, 
vultus  ad  pallidum,  languidum,  vel  rubicundum 
suffusum  que  aspectum  mutatus,  delirium  con¬ 
stans,  inquies,  somnique  penuria  maxima :  super 
linguam  dentesque  crusta  densa  nigella  sine  ta¬ 
men  siti,  muscae  volitantes,  vel  atomi  quasi  ob 
oculos  saltantes,  tinnitus  aurium,  subsultus  tendi¬ 
num,  syncope  corpore  erecto,  petechiae  crebrae 
atraeque,  abdominis  distentio,  resiliens,  floccorum  e 
stragulis  carptus,  sudores  citi  ac  copiosi  tamen 
absque  levamine,  auris  internae  dolor,  oculorum 
album  inter  palpebras  somno  conspicuum,  oculi 
fixi,  visi  abscessus  vel  ulcera  sanatu  difficilia,  cutis 
species  impura  sordidula.  Singultus  quoque  si 
debilitate  conjunctus,  urinae  faecumque  sine  sponte 
elapsio,  nec  raro  urinae  suppressio,  spiritus  vehe¬ 
menter  acceleratus,  sopor  adversus  febris  finem, 
spasmi  musculorum  colli  ad  latus  alterutrum  ca¬ 
put  inclinantes,  dolor  molestus,  gravis  ad  praecor¬ 
dia,  deglutitio  impossibilis,  loca  quibus  corpus 
cubantis  nititur  gangraenosa.  Partes  vesicatoriis 

vexatae  nullum  humorem  praestantes,  diarrhoea 
foetida,  sanguinis  profluvia,  magna  imbecillitas, 
vocis  jactura,  oris  foetor,  caecitas,  strabismus,  as¬ 
pectus  oculorum  immobilis,  vitro  comparabilis : 
aegro  adversus  pedes  lective  fulcrum  delabente, 
(genubus  retractis),  ulcera  demum  livida  gangrae¬ 
nosa,  vultus  longior  apparens,  maxilla  in  pectus 
cadente ;  digiti  unguesque  colorem  lividum  nac- 
ti ;  amplae  crebraeque  medicaminum  purgantium 
propinationes  frustratae ;  strepitus  gutturalis,  sine 
potestate  extussiendi ;  lingua  tam  resoluta  ut  ex- 
erere  nequeat  aeger  vocesve  exprimere,  singultus, 
extrema  frigida,  sudores  frigidi  tenaces,  manuum 
tremor,  oris  siccitas,  vox  magnopere  mutata,  deli¬ 
rium  mussitans, — extremum  jam  malorum  finem 
adesse  denunciant. 

MEDENDI  RATIO. 

In  variis  hujus  morbi  stadiis  ad  duo  semper 

respiciendum  est,  nimirum  febrem  tollendam, 

... 

signa  molestiora  sublevanda.  Protinus  sub  mor- 

*  - — »  —  i  . •»  _u  '■  i  Jj.j ^ '  i !;  %  '  £  j  h 

bi  initium  curatio  simplex  est,  sed,  propter  muta- 

tiones  quae  perpetuo  in  variis  ejus  temporibus 
fiunt,  manifestum  est  curationem  pro  his  variari 
oportere.  Quando  cibi  animalis  fastidium  insoli¬ 
tum  cum  lassitudine,  horroribus  leviculis,  capitis 
dolore  vel  molestia,  percipitur,  qualiter  protinus 
primis  diebus  occurrere  solet,  vomitorium  opti¬ 
mum  fit  remedium.  Hoc  tempore  dum  morbus 
topicus  videtur,  nec  extra  ventriculum  propagatus, 
vomitorium  optimum  fit  remedium  :  quo  propi¬ 
nato,  diluentia  addenda  sunt  quo  melius  ventricu¬ 
lum  exonerent,  corporibus  robustis  tartras  anti- 
monii  et  potassae  satis  commodus  est ;  debilibus 
vero,  atque,  ni  fallor,  etiam  robustis,  ipecacuanha, 
anteferenda  est.  Si  vero  tartras  antimonii  exhi¬ 
bendus  est,  parvis  modis  ac  saepe,  donec  vomitus 
superveniat  repetitis,  praebeatur.  Si  alvus  eodem 
non  resoluta  fuerit,  detur  proximo  mane  medica¬ 
mentum  purgans ;  quod  si  nullum  effectum  edi¬ 
derit,  tertia  deinde  hora  geminandum  erit ;  nam 
primis  diebus  remedia  supradicta  prudenter  adhi¬ 
bita  febrem  saepe  intercidunt,  cubantem  restitu¬ 
unt. 

Provectiore  morbi  curriculo,  quum  febris  jam 
dies  aliquot  perstiterit,  vomitoria  non  nisi  cautis- 

sime  administranda :  nunc  enim  morbum  solvere 
nequeant,  debilitatem  vero  impetum  jampridem 
nimium  caput  versus  augere,  facile  possunt.  Co¬ 
natus  enim  quos  movent  vires  extenuant.  Hae 
mediocriter  sustinendae,  somnus  conciliandus,  de¬ 
lirium,  congestio  sanguinis  in  cerebro  tollenda. 
Medicamina  plerumque  usurpata  sunt  vomitoria, 
purgantia,  diaphoretica,  enemata,  antispasmodica, 
cardiaca,  antiseptica,  opiata ;  topica  sunt  hirudines, 
cucurbita,  vesicatorium,  fomenta,  glacies,  frigida 
affusa,  diluentia ;  quoque  refrigerantia,  laxantia, 
potus  acidulus,  cibus  levis  concoctu  facilis,  aer 
frigidus,  munditia,  tenebrae,  silentium.  Purgan- 
tia  necessaria  erunt,  torpente  quandoque  alvo; 
Debilibus  tamen  enemata  quam  medicamenta 
purgantia  meliora  sunt. 

Talibus  somnus  saepe  conciliatur.  Sales  medii 
ventriculum  aegri  irritabilem  haud  raro  exaspe¬ 
rant,  quem  effectum  acidum  idoneum  sali  adjec¬ 
tum  lenire  solet,  gratiorem  simul  stomachoque 
convenientiorem  illum  faciens. 

Sales  medii  quos  usus  maxime  prohavit,  sunt, 
sulphas  magnesiae,  sulphas  sodae,  tartras  potassae 
et  sodae,  phosphas  sodae;  sed  pulvis  j alapae  compo- 

situs,  rheum,  pulvis  antimonialis  vel  Jacobi ,  prae¬ 
sertim  apud  initium  vix  minus  saepe  quam  ipsi 
sales  praescribuntur.  Tormina  ventrisque  dolore 
submuriatem  hydrargyri,  oleum  ricini,  vel  etiam 
scammoniam  vel  pilulam  colocynthidis  composi¬ 
tam,  postulant.  Alvo  probe  soluta,  mistura  salina 
detur  ut  humorum  impetum  cutem  versus  diri¬ 
gat.  Quando  cutem  vehementius  movere  consi¬ 
lium  est,  aqua  acetatis  ammoniae  cum  mistura 
salina  utilissima  fit.  Nausea  vexante,  haustus 
effervescentes  glacies  communis,  vel  aqua  conge¬ 
lata,  et  gratae  erunt  et  salubres.  Singultui,  aether, 
opium,  spiritus  vini  Gallicus,  glacies  medentur  ; 
dolorem  capitis,  delirium  perpetuum,  auctum 
sanguinis  impetum  circa  caput  optime  fugant  ve- 
naesectio,  arteriae  temporalis  sectio,  hirudines,  cu¬ 
curbita  cruenta.  Si  tamen  dolor  capitis  perstet 
post  plenitudinem  vasorum  sublatam,  hoc  rada¬ 
tur;  fomentis  spirituosis,  veluti  spiritu  vini 
camphorato  cum  vel  sine  aceto,  madefiat ;  his  ni¬ 
hil  proficientibus,  glacies  fere  semper  adhibita 
rem  efficiet. 

Malo  pertinaciore,  vesicatorium  capiti  super¬ 
impositum,  remedium  est  optimum.  Si  pulsus 

rapidus  est,  singultus,  ad  vomitum  proclivitas,  pe- 
techiae  atrae  confertae,  foetor  corporis  tetricus,  oculi 
rubri,  spiritus  anhelus,  tunc  acida  fossilia  et  ve¬ 
getabilia,  vinum,  cardiaca,  aromatica,  libere  conce¬ 
denda  sunt.  Munditia  assidue  colenda,  lintea 
toralia,  aliaque  linea  crebro  mutanda,  aer  libere 
admittendus,  exinanitiones  omnes  diligenter  et 
confestim  removendae.  Fermentum  lac,  lactis¬ 
que  serum,  serum  acetosum,  cerevisia  tenuis,  aqua 
hordeacea,  vel  citrea  (qualem  lemonade  nostrates 
nuncupant),  pomaceum,  aurantia,  liberaliter  prae¬ 
standa  sunt ;  vires  levi  facileque  coctibili  alimento 

fulciendae,  pomis  assatis,  fructibus,  gelatis,  uvis, 

* 

sorbitionibus,  Maranthae  arundinaceae  polline, 
amylo  avenaceo,  pane  tosto,  vino,  cinchona.  Fe¬ 
bre  vero  decedente,  atque  aegro  debilitate  nunc 
solo  morbo  laborante,  robur  jusculis  gelatisque 
administrandum  erit.  Ubi  vero  stomachi  mobi¬ 
litas,  vel  devorandi  difficultas,  aegrum  ab  alimento 

O  •  ,  ■  r/\  T  ^ 

sibi  ingerendo  inhibeant,  tunc  cochleatim,  si  fieri 
potest,  ori  injiciatur ;  sin  minus  recto  idem  inde¬ 
tur.  Febres  ad  tertiae  septimanae  finem  produc- 
tae,  cibos  magis  nutrientes,  quam  maturius  conva¬ 
lescentes  postulant.  Aliquando  debilitas  adeo 

magna  existit,  ut  vinum  facultatem  excitatricem 
suam  praestare  non  videtur. 

Talibus  exemplis  alcohol  ex  vino,  vesicatoria 
cruribus,  vires  corporis  identidem  refocillent. 
Corpus  frigida,  perfundere  calorem,  cutis  arden¬ 
tem,  et  utilissime  delirium  ferox  solvere  consue¬ 
vit.  Delirans  quidem  non  multa  vi  lecto  conti¬ 
nendus  est,  quin  potius  exilire  permittatur,  quo¬ 
niam  frigus,  positus  corporis  erectus,  atque  ad 

/ 

surgendum  conatus,  malum  sedere  poterunt.  Sin 
minus,  aqua  frigida,  ut  diximus,  affusa  saepenume- 
ro  tollet.  Silentium  et  tenebrae  somnum  concili¬ 
ant.  Acetum  circa  lectum,  toralia,  solum  spar¬ 
sum,  ventilatio  aerem  renovare  atque  purificare 
videntur,  sudores  etiam  nimii  aceto  consperso  vel 
aere  frigidiusculo  fortasse  cohibeantur. 

Aliquando  in  gravem  viresque  labefacturam 
diarrhoeam,  longa  alvi  durities  febrientibus  trans¬ 
mutatur. 

Talibus  post  alvum  caute  exoneratam,  opiata, 
absorbentia,  astringentia,  catharsin  utilissime  co¬ 
hibebunt.  Si  vero  alvus  movenda  sit,  laxantia 
mitiora  per  inferiores  partes  indita,  etiam  fructus 

acidi,  quales  sunt  uvae,  aurantia,  poma  assa  et 
elixa,  saepe  laxam  tenebunt. 

Saepe  fit  ut  febris,  postquam  duas  tresve  heb¬ 
domadas  duraverit,  absque  ulla  mutatione  critica, 
sensim  atque  decremento  invisibili  decedat.  M- 
ger  licet  jam  convalescens,  aegrotatione  praece¬ 
dente  maceratus,  periculo  minime  liber  habendus, 

etiamsi  febris  sublata  fuerit,  nonnullis  enim  im- 

\ 

beeillitas  lethalis  fuit. 

Inter  convalescendum,  multas  curationis  partes 
repetere  oportebit;  sic  alvi  conditio  animadver¬ 
tenda,  aeger  quiete  habendus,  sed  aeris  potusque 
eadem  frigiditas  non  amplius  utilis ;  diaeta  lautior 
sit,  eo  magis  quo  vehementior  virium  extenuatio 
furit.  Juscula,  carnes,  gelata,  aliaque  commoda 
erunt.  Gelatis  calefactis  utiliter  misceri  potest 
vinnm  album  modicum.  Maranthae  arundinaceae 
pulvis,  tapioca,  sago,  orchis  mascula,  sorbitio,  amy¬ 
lum  avenaceum  coctum,  jam  convalescenti  libere 
praebeantur,  utcunque  mitis  fuerit  aegrotatio  prae¬ 
gressa.  Idem  de  fructibus  maturis,  gelatis  ex 
fructibus  confectis,  affirmari  potest,  quae  res,  ut 
diximus,  febre  ipsa  saeviente,  tuto  cubantibus  per¬ 
mittuntur. 

Quum  homo  jam  quartam,  quin  tam  ve  diem 
convalescens  fuerit ;  parva  cibi  copia  ei  indul- 
genda,  atque  pro  rc  nata  adaugenda.  Moris  est 
cibum  solidum  non  ante  praestare,  quam  aeger 
lecto  erectus  sedere  valeat  brevi  temporis  spatio, 
nec  pulsu  accelerato. 

Kecidiva,  quae  haud  raro  accidit,  haud  aliter 
quam  primus  morbi  aggressus  curari  debet.  At¬ 
tentione  animi  idonea  adhibita,  raro  periculosae 
recidivae  tertio  quartove  ad  summum  die  fugan¬ 
tur,  nec  raro  nutrientium  negligentiae  ortum  de¬ 
bent,  quin  haec  culpa  nonnunquam  ad  medicum 
pertinet.  Exinanitiones  nimiae  quales  ad  febrem 
curandam  institutas  vidimus,  insignem  proclivita¬ 
tem  ad  recidivam  gignunt.  Omnis  enim  supra 
modum  exinanitio,  mobilitatem  corporis  nimiam 
excitat ;  quo  fit,  uti  causa  levissima  neque  alio- 
quin  quidquam  motura,  imbecillum  adhuc  et  irri- 

t 

tabilem  corporis  compaginem,  in  actionem  febri¬ 
lem  rejiciat. 

Hinc  medici  non  minus  quam  ministri  erit,  an 
aeger  recidivae  periculo  subjiciendus  sit.  Diu 
quidem  postquam  aeger  febre  liberatus,  videatur 
causas  ejus  excitantes  praecavere  debet. 

PROPHYLAXIS. 

Pauci  quidem  morbi  sunt,  quorum  prophy laxis 
non  multo  facilior  sit,  quam  curatio.  Sed  quo 
magis  periculosus  existat  morbus,  eo  diligentius 
ejus  praeventio  erit  quaerenda ;  neque  ullus  est  mor¬ 
bus,  cujus  prophylaxin  medici  impensius  investi¬ 
garunt,  quam  pestis,  variolae  et  febris.  Duorum 
priorum  morborum  violentiam  valde  refraenarunt 
inventa  medicorum ;  pestem  enim  non  nisi  contac¬ 
tu  communicari,  ideoque  contactu  omisso,  posse 
evitari,  ostenderunt ;  atque  insitione  variolae,  mor¬ 
bum  quidem  voluntarium,  sed  magna  ex  parte 
periculo  liberum,  pro  perniciosissima  variola  sub¬ 
stituerunt.  Sed  etiamsi  singulis  hominibus  liaec 
inventa  praestiterint  securitatem  ;  civitatem  tamen 
vel  aedificium  morbo,  vel  causa  morbi,  liberare 
non  poterunt.  Aliis  saeviente  peste,  contactus 
necessitas  continget ;  aliis  causa  erit,  cur  insitio¬ 
nem  non  paterentur.  Tales  immunitate  carere 
oportet ;  neque  talibus  existentibus,  facile  delebi¬ 
tur  morbus. 

Ex  omni  tempore  homines,  certas  res  faculta¬ 
tem  aerem  purgandi  possidere  putarunt ;  et  sul¬ 
phur  et  corpora  volatilia,  qualia  sunt.  Campho- 
ra,  acetum,  sulphur,  resinae  et  balsama  ea  virtute 

summopere  pollere  credita  sunt.  Hinc  aerem 
etiam  miasmatibus  illis  quae  eum  inquinant,  fe¬ 
bremque  faciunt,  eadem  purgare  posse,  orta  est 
opinio.  Quin  historia  liquoris  quatuor  furum 
Massiliensium  (Acid.  Acet.  Arom.),  eandem  non¬ 
nihil  confirmat  sententiam.  Guyton  Mor- 
veau,  atque  Cl.  Carmichael  Smyth,  huic 
nobili  investigationi  novam  chemicam  adhibue¬ 
runt.  Gasia  ex  acido  muriatico,  oxymuriatico, 
nitrico,  caloris  ope  sublimata,  naturam  contagio¬ 
sam  aeris  febrem  generantis  delere  invenerunt. 

Huic  universus  fere  usus  illorum  fumorum  aci¬ 
dorum  in  febre  debellanda,  domiciliis  expurgan¬ 
dis.  Sed  dolendum  est  ea  gasia,  utcunque  po¬ 
tentia,  suos  effectus  haud  facile  manifestare,  quam 

A  NafAAU  y  -M.  w  i 

ob  causam  clarissimi  mediei  iis  parum  confidere 
videntur.  Nihilominus,  vir  clarissimus  Jacobus 
Home,  Materiae  Medicae  in  hac  inclyta  Acade¬ 
mia  Professor,  (cui  post  Deum,  vitae  e  morbo 
pulmonum  crudelissimo  restitutae,  grates  debeo, 
animoque  lubentissimo  refero),  has  fumigationes, 
diu  multumque  assidua  diligentia  tentavit ;  atque, 
ut  ipse  praelectionibus  testatur,  sibi  de  earum  ef¬ 
ficacia  probe  satisfacere  potuit.  D.  Gregorius 
Medicinae  Practicae  eadem  Academia  Professor, 

eidem  sententia}  assensus  est ;  quin  parum  dubi¬ 
tat,  an  acidum  aceticum,  vel  etiam  pulveris  ni¬ 
trati  explosio,  eandem  possideat  virtutem. 

Professor  ibi  Rei  Botanicae  doctissimus  R. 
Gkaham,  in  libello  suo  de  hoc  morbo,  diversas 
auctorum  opiniones  optime  discutit.  “  One  opi- 
nion  with  regard  to  fumigation  is,  tliat  it  does  no 
good,  but  by  insuring  ventilation  ;  another,  that 
it  has  a  chemical  action  upon  the  contagious  mat- 
ter,  and  neutralises  or  otherwise  destroys  it.  I 
shall  not  en  ter  into  this  discussion.  I  care  not 
whieh  notion  is  true.  I  care  not  whether  the 

substance  employed  for  fumigation,  has  a  specific 

^  * 

action  on  the  matter  of  contagion,  or  whether  it 
simply  acts  like  the  pouring  of  an  ink-bottle  on  a 
poisoned  wound ;  when  the  stain  is  washed  away, 
we  know  that  the  poison  is  gone  with  it.  .  Ex» 
perience  abundantly  shows,  that  after  fumigation, 
infection  has  ceased;  and  this  is  ali  that  is  prac- 
tically  useful.”  (P.  76,  77).  Properat  exinde 
suadere,  ut  domus  affectorum,  quam  primum  post 
febrientes  semoti  fuerint,  probe  suffumigantur, 
atque  eum  vapore  tam  plena  sunt  conclavia  acido, 
ut  tamen  respirari  possit,  ad  horas  aliquot  clau¬ 
denda.  Acidum  nitrosum  laudat,  si  inquilini  non 

universi  exierunt,  utpote  quod  respiratu  tolerabi¬ 
lius  sit,  hanc  suffumigationem  bis  postea  iterari 
jubet.  Nonnulli  etiam  eadem  in  valetudinariis 
febrientium  utuntur,  atque  in  Nosocomio  ejusmo¬ 
di  Edinensis,  Queensberry  House  dicto,  constan¬ 
ter  usurparunt  Doctores  Home,  Duncan,  Ha- 
milton,  et  Spens.  Dr  B.  Welsh  ( On  Fe - 
ver ,  p.  199.)  fumigationem  nunquam  ibi  valde 
utilem  sibi  videri  statuit,  additque  :  “  Indeed  it 
is  manifest,  that  this  auxiliary  may  be  of  essen- 
tial  Service,  without  any  possibility  of  appreciat- 
ing  its  merits  ;  since  we  only  observe  the  infected 

persons,  and  not  those  who  escape.” 

!i;  '  J'  #.f /.  fy. 

Praeter  fumigationem,  alia  prophylactica  sunt, 
praesertim  eaquae  Dr Haygarth  (On Infectioni) 
adeo  diligenter  indicavit.  Excepta  vero  ventila¬ 
tione,  pauca  ex  iis  vulgo  hominum  usurpari  pos¬ 
sunt  ;  nam  quod  ad  munditiam  vel  immunditiam, 
frigus  vel  calorem,  vestimenta  et  cubilia  attinet, 
recordandum  est  ut  mores  gentiles  non  nisi  len¬ 
tissime  mutari  possunt,  et  talia  praecepta  magis 
ad  rei  publicae  administratores  pertinere,  quem 
miseros  illos  egenos,  quos  febre  continua  confligere 
necessitas  cogit. 

